27/01/2016 | Administración LocalMunicipal
Mañón
Aprobación definitiva da modificación da Ordenanza fiscal polo servizo de recollida de residuos sólidos urbanos

O Pleno da Corporación, en sesión celebrada o día 23 de novembro de 2015, acordou aprobar provisionalmente a modificación da Ordenanza fiscal reguladora da taxa pola prestación do servizo de recollida de lixo e residuos sólidos urbanos. O anuncio publicouse no Boletín Oficial da Provincia n.º 230, do 1 de decembro de 2015, e no taboleiro de anuncios do Concello, sen que durante o prazo de exposición pública se presentara ningún tipo de reclamación, polo que o acordo enténdese elevado a definitivo. En cumprimento do establecido nos artigos 49 e 70.2 da Lei 7/1985, reguladora das bases de réxime local e 56 do Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, publícase o texto íntegro da modificación aprobada. ORDENANZA FISCAL REGULADORA DA TAXA POLA PRESTACIÓN DO SERVIZO DE RECOLLIDA DE LIXO E RESIDUOS SÓLIDOS URBANOS Artigo 1.–Fundamento e réxime. De conformidade co disposto no artigo 106 da Lei 7/85, do 2 de abril, reguladora das bases do Réxime Local e no artigo 20.4. s) do Real Decreto Lexislativo 2/2004, do 5 de marzo, polo que se aproba o texto refundido da Lei de Facendas Locais, establécese a taxa pola prestación do servizo de recollida de lixo e de residuos sólidos urbanos que se regulará pola presente Ordenanza. Artigo 2.–Feito impoñible.1. O feito impoñible ven determinado pola prestación do servizo de recollida de lixo domiciliario e residuos sólidos urbanos de vivendas, aloxamentos e locais ou establecementos onde se exerzan actividades industriais, comerciais, profesións artísticas e de servizos.2. Considérase lixo domiciliario e residuos sólidos urbanos os restos e desperdicios de alimentación ou residuos procedentes da limpeza normal de locais ou vivendas; exclúense de tal concepto, os residuos de tipo industrial, escombros de obras, detritos humanos ou animais, materiais contaminados, corrosivos, perigosos ou aqueles nos que a recollida ou vertido esixa a adopción de especiais medidas hixiénicas, profilácticas ou de seguridade.3. O servizo será de recepción obrigatoria e a súa organización e funcionamento subordinarase ás normas que dite o Concello para a súa regulamentación. Artigo 3.–Suxeitos pasivos.1. Son suxeitos pasivos as persoas físicas ou xurídicas e as entidades ás que se refire o artigo 35 da Lei Xeral Tributaria, que ocupen ou utilicen as vivendas e locais nas que se presta o servizo.2. Terán a consideración de suxeitos pasivos substitutos do contribuínte os propietarios das vivendas ou locais, que poderán repercutir, no seu caso, o importe das cotas satisfeitas sobre os usuarios ou beneficiarios do servizo. Artigo 4.–Responsables.1. Serán responsables solidarios das obrigas tributarias do suxeito pasivo establecidas nesta ordenanza, as persoas físicas e xurídicas ás que se refiren o artigo 42 da Lei Xeral Tributaria.2. Serán responsables subsidiarios das débedas tributarias as persoas e entidades ás que se refire o artigo 43 da Lei Xeral Tributaria co alcance establecido no mesmo. Artigo 5.–Exencións e bonificacións. Non se recoñece beneficio tributario algún, agás os que sexan consecuencia do que establecen os tratados ou acordos internacionais ou que se prevexan en normas con rango de Lei. Artigo 6.–Base impoñible e cota tributaria.1. A cota tributaria que será anual, consistirá nunha cantidade fixa, por unidade de local, que se determinará en función da natureza e destino dos inmobles e da frecuencia da recollida.2. Para tal efecto, aplicarase a seguinte tarifa: a) Recollida un día á semana (parroquias de Grañas do Sor, Mañón e Ribeiras do Sor; parroquia de Mogor: entidades do Fraixo, Insuas, Salto, San Fiz, Vilar e Sabaído). Por cada vivenda: 20,00 €. Por cada local comercial, profesional e industrial: 40,00 €. Outros non incluídos nos apartados anteriores: 40,00 €. b) Recollida tres días á semana (parroquia de Bares e Mogor coa excepción das entidades sinaladas no apartado anterior). Por cada vivenda: 40,00 €. Por cada local comercial, profesional e industrial: 80,00 €. Outros non incluídos nos apartados anteriores: 80,00 €. Ás cotas establecidas, engadiráselle o IVE correspondente en cada momento. Artigo 7.–Devengo. Devéngase a taxa e nace a obriga de pago no momento en que se inicie a prestación do servizo, entendéndose iniciada, dada a natureza de recepción obrigatoria do mesmo, o primeiro día de cada ano, comprendendo o período impositivo o ano natural. Para o caso de novas construcións, considérase que se devenga a taxa o mesmo ano natural no que se remate e se poña en uso a edificación. No suposto de inicio ou cese no servizo a cota prorratearase por trimestres naturais. Artigo 8.–Réxime de declaración e ingreso.1. Anualmente aprobarase un padrón no que figurarán os contribuíntes afectados e as cotas respectivas que se liquiden, por aplicación da presente Ordenanza. O padrón exporase ó público durante o prazo de quince días a efectos de reclamación, previo anuncio no Boletín Oficial da Provincia. Transcorrido o prazo de exposición ó público o Concello resolverá as reclamacións presentadas e aprobará definitivamente o padrón que servirá de base para os documentos cobratorios correspondentes.2. A solicitude de baixa do servizo deberán acompañarse: – En caso de vivendas: certificado da empresa subministradora de enerxía eléctrica de que se produciu dita baixa. – En caso de locais e establecementos: certificado expedido pola Axencia Tributaria da baixa da actividade. Artigo 9.–Infraccións e sancións tributarias. En todo o relativo á cualificación de infraccións e sancións tributarias, estarase ó disposto nos artigos 181 e seguintes da Lei Xeral Tributaria e demais normativa de aplicación. DISPOSICIÓN FINAL A presente modificación que foi aprobada polo Pleno do Concello de Mañón en sesión celebrada o día 23 de novembro de 2015, comezará a aplicarse a partir do día 1 de xaneiro de 2016, mantendo a súa vixencia ata a súa modificación ou derrogación expresa. Mañón, 19 de xaneiro de 2016. O ALCALDE Alfonso Emilio Balseiro Gómez